b'\n_START_ARTICLE_\nH\xc3\xa4m\xc3\xa4h\xc3\xa4kkimies: sininen\n_START_SECTION_\nTarina\n_START_PARAGRAPH_\nH\xc3\xa4m\xc3\xa4h\xc3\xa4kkimies: sininen kertoo haikeas\xc3\xa4vyisesti Peter Parkerin opiskeluajoista Empire State Universityss\xc3\xa4. Tuolloin h\xc3\xa4n l\xc3\xb6ysi viimein oman paikkansa yst\xc3\xa4v\xc3\xa4piirins\xc3\xa4 keskell\xc3\xa4. Parker viett\xc3\xa4\xc3\xa4 aikaa opiskelijoiden suosikkipaikassa, Coffee Bean Barissa, yst\xc3\xa4viens\xc3\xa4 Flash Thompsonin ja Harry Osbornin sek\xc3\xa4 h\xc3\xa4nen suosiostaan kisailevien Gwen Stacyn ja Mary Jane Watsonin kanssa. Monet H\xc3\xa4m\xc3\xa4h\xc3\xa4kkimiehen vanhat vihamiehet ovat kuitenkin p\xc3\xa4\xc3\xa4tt\xc3\xa4neet palata maisemiin. H\xc3\xa4m\xc3\xa4h\xc3\xa4kkimies: sininen viittaa jo nimelt\xc3\xa4\xc3\xa4n nostalgisiin, liev\xc3\xa4n surumielisiin tunnelmiin. Otsikko sopii hyvin kuvamaan sankaria, joka viel\xc3\xa4 nyky\xc3\xa4\xc3\xa4nkin suree Vihre\xc3\xa4n Mennink\xc3\xa4isen tappaamaa tytt\xc3\xb6yst\xc3\xa4v\xc3\xa4\xc3\xa4ns\xc3\xa4. Lis\xc3\xa4ksi tarinassa viitataan usein kaihoisiin rakkauslauluihin, kuten Ella Fitzgeraldin esitt\xc3\xa4m\xc3\xa4\xc3\xa4n \xe2\x80\x9dMy Funny Valentineen\xe2\x80\x9d ja Nat King Colen kappaleeseen \xe2\x80\x9dLet\xe2\x80\x99s Fall in Love\xe2\x80\x9d.'